CELEX: 62020TN0627
Language: mt
Date: 2020-10-12 00:00:00
Title: Kawża T-627/20: Rikors ippreżentat fit-12 ta’ Ottubru 2020 – LAICO vs Il-Kunsill

21.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 443/23
            
         
      Rikors ippreżentat fit-12 ta’ Ottubru 2020 – LAICO vs Il-Kunsill
      (Kawża T-627/20)
      (2020/C 443/27)
      Lingwa tal-kawża: l-Ingliż
      
         Partijiet
      
      
         Rikorrenti: Libyan African Investment Co. (LAICO) (Tripli, il-Libja) (rappreżentanti: A. Bahrami u N. Korogiannakis, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kunsill (PESK) 2020/1137 tat-30 ta’ Lulju 2020 li timplimenta d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja (1), sa fejn din iżżomm isem ir-rikorrenti fuq il-lista ta’ entitajiet fl-Anness IV tad-Deċiżjoni tal-Kunsill (PESK) 2015/1333 tal-31 ta’ Lulju 2015 dwar miżuri restrittivi fid-dawl tas-sitwazzjoni fil-Libja, u li tħassar id-Deċiżjoni 2011/137/PESK (2);
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2020/1130 tat-30 ta’ Lulju 2020 li jimplimenta l-Artikolu 21(2) tar-Regolament (UE) 2016/44 dwar miżuri restrittivi fid-dawl tas-sitwazzjoni fil-Libja (3) u li jemenda l-Anness III tar-Regolament tal-Kunsill (UE) 2016/44 tat-18 ta’ Jannar 2016 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011 (4), sa fejn dan iżomm isem ir-rikorrenti fuq il-lista ta’ entitajiet fl-Anness III tar-Regolament (UE) 2016/44; u
               
            
                  —
               
               
                  tikkundanna lill-Kunsill ibati l-ispejjeż legali u oħra tar-rikorrenti sostnuti fir-rigward ta’ dan ir-rikors.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv ibbażat fuq ksur tar-Regolament tal-Kunsill (UE) 2016/44 u tad-Deċiżjoni tal-Kunsill (PESK) 2015/1333 sa fejn il-kundizzjonijiet kumulattivi għall-elenkar ta’ entitajiet skont il-premessa 3 tad-Deċiżjoni 2015/1333 ma humiex issodisfatti.
               
            
                  2.
               
               
                  It-tieni motiv ibbażat fuq ksur tal-obbligu tal-Kunsill li jeżamina mill-ġdid il-miżuri restrittivi kollha sabiex jiżgura li dawn ikomplu jikkontribbwixxu sabiex jintlaħqu l-għanijiet iddikjarati tagħhom.
               
            
                  3.
               
               
                  It-tielet motiv ibbażat fuq żbalji manifesti ta’ evalwazzjoni. B’mod partikolari, ir-rikorrenti ssostni li:
                  
                              —
                           
                           
                              LAICO hija kumpannija proprjetà tal-Istat, irregolata mil-Laqgħa Ġenerali tal-Azzjonisti tagħha u mill-Bord tad-Diretturi tagħha;
                           
                        
                              —
                           
                           
                              il-Bord tad-Diretturi ta’ LAICO huwa magħmul minn professjonisti kkwalifikati ħafna u b’esperjenza; u
                           
                        
                              —
                           
                           
                              il-kumpanniji omm ta’ LAICO ma humiex suġġetti għall-istess tip ta’ restrizzjonijiet.
                           
                        
            
                  4.
               
               
                  Ir-raba’ motiv ibbażat fuq ksur tal-prinċipju ta’ ugwaljanza fit-trattament.
               
            
                  5.
               
               
                  Il-ħames motiv ibbażat fuq ksur tal-prinċipju ta’ proporzjonalità.
               
            
                  6.
               
               
                  Is-sitt motiv ibbażat fuq ksur tal-obbligu ta’ motivazzjoni skont l-Artikolu 296 TFUE u tad-dritt għal rimedju effettiv.
               
            
         (1)  ĠU 2020, L 247, p. 40.
      
         (2)  ĠU 2015, L 206, p. 34.
      
         (3)  ĠU 2020, L 247, p. 14.
      
         (4)  ĠU 2016, L 12, p. 1, rettifika fil-ĠU 2019, L 6, p. 10.